મોરબી જિલ્લાની ત્રણ વિધાનસભા બેઠકો મોરબી-માળિયા બેઠક માટે બ્રિજેશ મેરજા, ટંકારા-પડધરી માટે લલિત કગથરા અને વાંકાનેર-કુવાડવા બેઠક પરથી સીટીંગ એમએલએ મહમદ જાવિદ પીરજાદાના નામોની કોંગ્રેસ પક્ષ દ્વારા પસંદગી કરવામાં આવી હતી અને રવિવારે રાત્રિના ત્રણેય નામો જાહેર કરવામાં આવ્યા હતા જો કે કોંગ્રેસના કદાવર નેતા કિશોર ચીખલીયાએ શક્તિ પ્રદર્શન કર્યું હતું તો પાસના આગેવાનો પણ હાર્દિક પટેલને મળવા દોડી ગયા હતા જે વિરોધને ખાળવા માટે કોંગ્રેસના ઉમેદવારોને સૂચના મળી હોય તેમ ત્રણ પૈકીના એકપણ ઉમેદવારે સોમવારે ઉમેદવારી ફોર્મ ભર્યું ના હતું અને કોંગ્રેસ હાઈકમાન્ડના આદેશની રાહ જોવાઈ રહી હોવાનું સૂત્રોએ જણાવ્યું હતું જોકે આખરે મોડી સાંજે હાઈકમાન્ડની સૂચના મળી જતાં મોરબી, ટંકારા અને વાંકાનેર બેઠક પરથી આજે ત્રણેય ઉમેદવારોએ ફોર્મ ભર્યા હતા.